Diari Oficial de la Generalitat Valenciana


Sumari del DOGV 7466, del 16-02-2015 (2015/1214)

RESOLUCIÓ de 9 de febrer de 2015, de la consellera de Benestar Social, per la qual es dóna publicitat als crèdits per a les ajudes d'emergència, per mitjà del dret a la percepció d'una quantia econòmica de pagament únic per a les dones víctimes de violència sobre la dona, residents a la Comunitat Valenciana, que no tinguen prou mitjans per a atendre les seues necessitats més urgents en cas d'emergències.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7466

Data del DOGV
:   16-02-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/1214


Data del document
:   09-02-2015

Organisme emissor
:   Conselleria de Benestar Social

Tipus de document
:   Resolució

Descriptors 

:   * ajuda pública

RESOLUCIÓ de 9 de febrer de 2015, de la consellera de Benestar Social, per la qual es dóna publicitat als crèdits per a les ajudes d'emergència, per mitjà del dret a la percepció d'una quantia econòmica de pagament únic per a les dones víctimes de violència sobre la dona, residents a la Comunitat Valenciana, que no tinguen prou mitjans per a atendre les seues necessitats més urgents en cas d'emergències.  
 [2015/1214]  
El Decret 63/2014, de 25 d'abril, del Consell, pel qual s'aprova el Reglament per al reconeixement de les ajudes econòmiques a les víctimes de violència sobre la dona, previstes en la Llei 7/2012, de 23 de novembre, de la Generalitat, Integral contra la Violència sobre la Dona en l'Àmbit de la Comunitat Valenciana, establix el procediment que s'ha de seguir en els articles 17 i següents.  
La Llei 8/2014, de 26 de desembre, de Pressupostos de la Generalitat per a l'exercici 2015 va ser aprovada i publicada, en aplicació del que establix l'anterior normativa, i de conformitat amb l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, és procedent donar publicitat als crèdits i les línies de subvenció destinats al finançament de les ajudes regulades per la Llei 7/2012, de 23 de novembre, de la Generalitat, Integral contra la Violència sobre la Dona en l'Àmbit de la Comunitat Valenciana.  
En virtut d'això, i fent ús de les facultats que em conferix l'article 47.11.e del text refós de la Llei d'Hisenda Pública de la Generalitat Valenciana i el Decret 9/2014, de 10 de gener, del Consell, pel qual s'aprova el Reglament Orgànic i Funcional de la Conselleria de Benestar Social, resolc:  
  
Primer  
Donar publicitat als crèdits pressupostaris i la línia de subvenció destinada a finançar les ajudes regulades en el Decret 63/2014, de 25 d'abril, del Consell, pel qual s'aprova el Reglament per al reconeixement de les indemnitzacions i les ajudes econòmiques a les víctimes de violència sobre la dona, previstes en la Llei 7/2012, de 23 de novembre, de la Generalitat, Integral contra la Violència sobre la Dona en l'Àmbit de la Comunitat Valenciana, establides en l'article 17 i següents, la denominació de la qual és «Fons d'emergències contra la violència sobre la dona».  
Denominació de la línia: «Fons d'emergències contra la violència sobre la dona».  
Línia de subvenció: T6566000.  
Consignació pressupostària: 100.000 euros.  
Procedència i quantia dels fons: propis.  
  
Segon  
De conformitat amb la normativa vigent per a l'exercici, el règim de pagaments d'ajudes regulades s'efectuarà amb la justificació prèvia de la situació subvencionada, de conformitat amb el que establix l'article 47.bis del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991. Excepte en els supòsits previstos en l'article 34 de la Llei 8/2014, de 26 de desembre, de Pressupostos de la Generalitat per a l'exercici 2015, pel qual queden exceptuats del règim general de lliurament establit en aquell les següents transferències corrents: «a) Ajudes i subvencions de naturalesa corrent, destinades a pal·liar situacions de primera necessitat, d'emergència, o de subsistència, degudament justificades, de persones individuals o unitats familiars: podrà alliberar-se immediatament, una vegada concedides, fins al 100 per cent del seu import».  
  
  
Tercer  
Els crèdits publicats tenen el caràcter de màxims, i no poden concedir subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana (DOCV).  
Si, com a conseqüència de transferències pressupostàries, es modificaren estos crèdits, la seua modificació haurà de ser publicada mitjançant una resolució en el citat DOCV.  
  
València, 9 de febrer de 2015.- La consellera de Benestar Social: Asunción Sánchez Zaplana.